CELEX: 32022D0499
Language: et
Date: 2022-03-23 00:00:00
Title: Komisjoni rakendusotsus (EL) 2022/499, 23. märts 2022, millega kiidetakse heaks muudatused nõukogu määruse (EÜ) nr 1224/2009 kohaselt koostatud riiklikes kavades, mille Küpros ja Sloveenia on esitanud oma kontrollisüsteemi rakendamiseks (teatavaks tehtud numbri C(2022) 1844 all) (Ainult kreeka- ja sloveenikeelne tekst on autentsed)

29.3.2022   
               
               
                  ET
               
               
                  Euroopa Liidu Teataja
               
               
                  L 101/43
               
            
         KOMISJONI RAKENDUSOTSUS (EL) 2022/499,
         23. märts 2022,
         millega kiidetakse heaks muudatused nõukogu määruse (EÜ) nr 1224/2009 kohaselt koostatud riiklikes kavades, mille Küpros ja Sloveenia on esitanud oma kontrollisüsteemi rakendamiseks
         
            
               (teatavaks tehtud numbri C(2022) 1844 all)
            
         
         (Ainult kreeka- ja sloveenikeelne tekst on autentsed)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikli 109 lõiget 8,
         võttes arvesse, et Küpros ja Sloveenia on esitanud kontrollisüsteemide rakendamiseks koostatud riiklike kavade muudatused,
         ning arvestades järgmist:
         
                     (1)
                  
                  
                     Vastavalt määruse (EÜ) nr 1224/2009 artikli 109 lõikele 8 peavad liikmesriigid kehtestama kõnealuse määruse kohaselt kogutud andmete kontrollisüsteemi rakendamiseks riiklikud kavad, mis võimaldavad neil seada kontrolli ja ristkontrolli prioriteete ning võtta seejärel vasturääkivuste korral riskijuhtimisel põhinevaid järelmeetmeid. Nende kavade muudatused tuleb esitada komisjonile heakskiitmiseks.
                  
               
                     (2)
                  
                  
                     Sloveenia esitas 23. juunil 2021 komisjonile heakskiitmiseks muudatused oma kehtivas riiklikus kavas, mis oli heaks kiidetud komisjoni rakendusmäärusega 2013/82/EL (2). Need muudatused vastavad määruse (EÜ) nr 1224/2009 artiklis 109 ja komisjoni rakendusmääruse (EL) nr 404/2011 (3) artiklites 143–145 sätestatud nõuetele. Seepärast tuleks need muudatused heaks kiita.
                  
               
                     (3)
                  
                  
                     Küpros esitas 3. septembril 2021 komisjonile heakskiitmiseks muudatused oma kehtivas riiklikus kavas, mis oli heaks kiidetud rakendusmäärusega 2013/82/EL. Need muudatused vastavad määruse (EÜ) nr 1224/2009 artiklis 109 ja rakendusmääruse (EL) nr 404/2011 artiklites 143–145 sätestatud nõuetele. Seepärast tuleks need muudatused heaks kiita.
                  
               
                     (4)
                  
                  
                     Käesolev otsus on heakskiitev otsus määruse (EÜ) nr 1224/2009 artikli 109 lõike 8 tähenduses.
                  
               
                     (5)
                  
                  
                     Komisjon jälgib riiklike kavade kohaldamist, pidades silmas nende tõhusat toimimist. Kui komisjoni poolt määruse (EÜ) nr 1224/2009 X jaotise raames tehtud kontrollide, inspekteerimiste ja auditite tulemused näitavad, et kavadega ei ole võimalik tagada komisjonile määruse (EÜ) nr 1224/2009 artikli 33 kohaselt esitatavate andmete täielikkust, täpsust ja esitamist ettenähtud tähtaja jooksul, võib komisjon paluda liikmesriikidel oma kava vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kiidetakse heaks Küprose poolt 3. septembril 2021 esitatud muudatused riiklikus kavas, mis on koostatud vastavalt määruse (EÜ) nr 1224/2009 artikli 109 lõikele 8 kontrollisüsteemi rakendamiseks.
         
         
            Artikkel 2
            Kiidetakse heaks Sloveenia poolt 23. juunil 2021 esitatud muudatused riiklikus kavas, mis on koostatud vastavalt määruse (EÜ) nr 1224/2009 artikli 109 lõikele 8 kontrollisüsteemi rakendamiseks.
         
         
            Artikkel 3
            Kui komisjon leiab määruse (EÜ) nr 1224/2009 X jaotise kohaselt tehtud kontrolli, inspekteerimise ja auditeerimise tulemuste põhjal, et artiklites 1 ja 2 heakskiidetud kontrollikavad ei taga määruse (EÜ) nr 1224/2009 artiklis 109 sätestatud kohustuste tõhusat täitmist liikmesriikide poolt, võib ta pärast asjaomase liikmesriigiga konsulteerimist nõuda asjaomase kava muutmist. Liikmesriigid peavad oma kontrollikava selle nõudmise põhjal muutma.
         
         
            Artikkel 4
            Käesolev otsus on adresseeritud Küprose Vabariigile ja Sloveenia Vabariigile.
         
         
            Brüssel, 23. märts 2022
            
               
                  Komisjoni nimel
               
               
                  komisjoni liige
               
               Virginijus SINKEVIČIUS
            
         
         
            (1)  ELT L 343, 22.12.2009, lk 1.
         
            (2)  Komisjoni 13. veebruari 2013 rakendusotsus 2013/82/EL, millega komisjon kiidab heaks nõukogu määruse (EÜ) nr 1224/2009 artikli 109 lõike 8 kohased riiklikud kavad kontrollisüsteemi rakendamiseks (ELT L 44, 15.2.2013, lk 18).
         
            (3)  Komisjoni 8. aprilli 2011. aasta rakendusmäärus (EL) nr 404/2011, millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) üksikasjalikud rakenduseeskirjad (ELT L 112, 30.4.2011, lk 1).